Liimpalgist maju on Eestis ehitatud juba 15 aastat. Inimestega rääkides selgub aga, et levinud ettekujutus palkmajast on kui ümarpalgist valmistatud väikesest onnist kusagil järvekaldal. Nähtub, et liimpalkmaja olemus vajaks laiemat tutvustamist. Näidismaja võimaldab inimestel valmis maja n-ö oma käega katsuda, et paremini mõista, kuidas sellises majas elamine tunduks. Soovime näidismajas hakata mitmeid üritusi korraldama, ja kui õnnestub, siis ka mõningaid telesaateid tegema.